Dokument ta’ ħidma mill-persunal tal-Kummissjoni - Dokument ta' akkumpanjament ma' Komunikazzjoni mill-Kummissjoni lill-Kunsill, lill-Parlament Ewropew, lill-Kumitat Ekonomiku u Soċjali Ewropew u lill-Kumitat tar-Reġjuni - Pjan ta' azzjoni għall-kapaċità, l-effiċjenza u s-sikurezza ta' l-ajruporti fl-Ewropa - Valutazzjoni ta’ l-impatt fil-qosor {KUMM(2006) 819 finali} {SEG(2006) 1686} /* SEK/2006/1687 */





[pic] | KUMMISSJONI TAL-KOMUNITAJIET EWROPEJ | Brussel 24.1.2007 SEG(2006) 1687 DOKUMENT TA’ ĦIDMA MILL-PERSUNAL TAL-KUMMISSJONI Dokument ta' akkumpanjament ma' Komunikazzjoni mill-Kummissjoni lill-Kunsill, lill-Parlament Ewropew, lill-Kumitat Ekonomiku u Soċjali Ewropew u lill-Kumitat tar-Reġjuni Pjan ta' azzjoni għall-kapaċità, l-effiċjenza u s-sikurezza ta' l-ajruporti fl-Ewropa Valutazzjoni ta’ l-impatt fil-qosor {KUMM(2006) 819 finali}{SEG(2006) 1686} Taqsira eżekuttiva Introduzzjoni Bl-ispinta li ħa mil-liberalizzazzjoni, mit-tkabbir ekonomiku u minħabba l-integrazzjoni fis-suq, it-traffiku bl-ajru fl-Ewropa huwa settur li qed jikber b'mod rapidu: l-għadd ta' passiġġieri fuq titjiriet Kommunitarji interni żdied bir-rata fil-medja annwali ta' 4.9% matul il-perijodu 1995-2003, bit-traffiku tal-passiġġieri jiżdied b'5.8% fl-2005. In ġenerali, l-għadd ta' Regoli ta' l-Istrument tat-Titjira (IFR) mistenni jirdoppja sa l-2025. Minkejja żieda fil-kapaċità potenzjali fin-netwerk ta' l-ajruport ta' 60%, aktar minn 60 ajruport se jiġu kkonġestjonati fl-għoxrin sena li ġejjin. Jekk ma titteħidtx azzjoni addizjonali, l-ewwel għoxrin ajruport se jkunu iffullati talanqas għal 8-10 sigħat fil-ġurnata minħabba l-iżbilanċ fil-kapaċità. Sabiex din id-domanda tiġi milqugħa, ix-xejriet ta' distribuzzjoni jistgħu jiġu addattati permezz ta' l-użu ta' kapaċità moħbija f'ajruporti sekondarji, jew bħala alternattiva, ikun meħtieġ il-ħolqien ta' ajruporti ta' serħan (sa 10 ajruporti ġodda maġġuri u 15-il ajruport ta' daqs medju) fil-viċinanza tal-kontrapartiti kkonġestjonati tagħhom . Filwaqt li l-inizjattiva Sema Waħdieni Ewropew qiegħda tagħti tweġibiet ta' natura strutturali rigward il-kwistjoni ta' "saturazzjoni tas-smewwiet", il-kapaċità ta' l-ajruport (ir- runway , il-kapaċità ta' l- airside u tat- terminal ) issa ġiet rikonoxxuta fuq firxa wiesgħa bħala l-punt ta' konġestjoni tal-ġejjieni fis-sistema tat-trasport bl-ajru. Fl-ajruporti maġġuri kkonġestjonati il-kapaċità għat-tluq u għall-inżul hija problema pressanti li għandha konsegwenzi negattivi għall-kompettitività globali tal-linji ta' l-ajru Ewropej. L-għanijiet L-għanijiet ġenerali tal-Kommunikazzjoni tal-Kummissjoni għandhom appoġġ minn inizjattivi oħra bħall-ħolqien tas-sema waħdieni Ewropew L-għanijiet ġenerali huma: (a) L-iżvilupp tal-kapaċità li tlaħħaq mad-domanda dejjem tikber: - Il-promozzjoni ta' l-użu aktar effiċjenti tal-kapaċità tan-netwerk eżistenti ta' l-ajruporti Ewropej; - Iż-żieda fil-kapaċità tan-netwerk ta' l-ajruporti Ewropej; - L-aċċess imtejjeb għall-ajruporti; (b) Iż-żamma jew iż-żieda tas-sikurezza fl-ajruporti; (c) Il-promozzjoni ta' sostenibbiltà ambjentali; (d) Il-ksib ta' sistema tat-trasport bl-ajru effettiva fl-ispiża u effiċjenti. L- għanijiet speċifiċi huma dawk imniżżla fil-kommunikazzjoni tal-Kummissjoni, li jikkostitwixxu l-miri li għandhom jintlaħqu permezz tal-pjan ta' azzjoni sabiex l-għanijiet ġenerali jistgħu jinkisbu. Dawn l-għanijiet speċifiċi fil-qosor huma: (a) L-inkoraġġiment ta' l-użu aħjar tan-netwerk ta' l-ajruport; (b) Ir-rilaxx tal-kapaċità moħbija f'ajruporti individwali; (c) Iż-żieda fil-kapaċità ta' l-ajruport indvidwali (bir- runways eżistenti) f'kundizzjonijiet ta' operat normali u kuntrarji; (d) It-titjib fil-puntwalità tat-tluq ta' l-ajruplani; (e) Il-promozzjoni ta' rabtiet tal-ferrovija biex jiffaċilitaw netwerk bejn l-ajruporti rilevanti; (f) It-titjib tas-sikurezza f'kundizzjonijiet ta' operat normali u kuntrarji; (g) It-tnaqqis ta' l-impatti ambjentali (l-istorbju u l-emissjonijiet). L- għanijiet operattivi huma relatati mal-miżuri li għandhom jiġu vvalutati fil-pjan ta' azzjoni proposta. Dawn jinkludu: 1. It-titjib fil-qies tal-kapaċità ta' l-ajruport u fiċ-ċirkulazzjoni tat-tagħrif; 2. It-titjib fil-ko-ordinazzjoni ta' bejn l-ajruporti sabiex jitjieb l-ippjanar tal-kapaċità (fuq bażi ta' netwerk); 3. L-inkoraġġiment ta' l-użu ta' modi oħrajn ta' trasport, i.e. l-iffaċilitar tas-sostituzzjoni ta' l-ajru bil-ferrovija fejn dan ikun rilevanti; 4. L-iffaċilitar tat-teħid tad-deċiżjonijiet u l-ħolqien ta' inċentivi għall-użu aħjar ta' l-infrastruttura eżistenti permezz ta' tijib fil-qafas regolatorju; 5. Il-promozzjoni ta' l-użu ta' sistemi ta' sorveljanza u kontroll ta' l-ogħla livell; 6. L-inkoraġġiment tat-teħid ta' proċeduri u teknoloġiji ġodda; 7. Il-promozzjoni ta' metodi ġodda ta' protezzjoni ambjentali madwar l-ajruporti; 8. L-istudju tal-kriterji għall-appoġġ finanzjarju potenzjali ta' l-ajruporti (UE, BIE eċċ.). Konsultazzjoni u tagħrif espert Il-Kummissjoni wettqet proċess konsultattiv ma' persuni interessati matul l-aħħar kwart tas-sena 2005 sabiex tiġbor il-kummenti u s-suġġerimenti minn partijiet interessati. Dan l-eżerċizzju kien f'konformità ma’ l-istandards minimi għall-konsultazzjoni kif definiti fil-Komunikazzjoni mill-Kummissjoni tal-11 ta’ Diċembru 2002 [KUMM(2002) 704]. L-għażliet ta' politika li ħarġu minn din il-konsultazzjoni ġew valutati f'dan l-analiżi ta' l-impatt. Minbarra l-għażla ‘tintervjenix’, ġew analizzati għaxar miżuri skond tlett għażliet ta' politika miftuħin. L-għażliet ta’ politika L-ewwel għażla ta' politika għandha l-ħsieb li tippromwovi azzjonijiet fuq bażi volontarja mill-industrija li jiffaċilitaw l-użu aħjar ta' l-infrastrutturi eżistenti. Il-qtugħ tal-biljetti kkombinati ta' l-ajru u l-ferrovija jistgħu ikollhom impatt pożittiv fuq il-ħidmiet ta' l-ajruport. L-effiċjenza tal-qtugħ tal-biljetti kkombinati ta' l-ajru u l-ferrovija tista' titjieb permezz tat-teħid ta' miżuri ta' akkumpanjament bi prezz irħis bħall-ksib tal-kodiċi ta' l-IATA, li jtejbu l-livell tas-servizzi. Miżuri li jirrikjedu investiment għoli, għalkemm realistika, għandhom jiġu vvalutati għall-implimentazzjoni każ b'każ. L-effiċjenza tal-pjanijiet ta' implimentazzjoni tal-kapaċità lokali (LCIP) sabiex jirrilaxxu l-kapaċità moħbija tista' titjieb jekk l-operaturi kollha ta' l-ajruport li għandhom x'jaqsmu man-netwerk jipparteċipaw fuq bażi volontarja f'dan il-proċess ta' ppjanar fuq żmien mezzan. Il-kontenut tar-Rapporti ta' l-Istatus tal-Kummissjoni għar-Reviżjoni tal-Prestazzjoni jista' jiġi msaħħaħ permezz ta' aktar tagħrif dwar l-ippjanar tat-traffiku u tal-kapaċità. It-tieni għażla timmira għat-tijib fl-użu ta' l-infrastruttura eżistenti permezz ta' rwol ta' ko-ordinazzjoni fuq livell Kommunitarju. Din l-għażla tipprovdi għal sitt miżuri. L-ewwelnett, l-ajruporti għandhom jistabbilixxu metodoloġiji koerenti ta' valutazzjoni tal-kapaċità. Dan iwassal għall-istabbiliment ta' inventarju dwar il-kapaċità madwar il-Kommunità kif ukoll punti ta' riferiment għall-operaturi ta' l-ajruporti. It-tieni, it-tferrix bikri ta' riżultati ta' riċerka rilevanti dwar il-proċeduri u l-progress tekniku jista' jħaffef il-pass għall-innovazzjoni teknoloġika. It-tielet, il-ħtieġa għas-sorveljanza tal-prestazzjoni ta' l-ajruport għandu jiġi studjat, ukoll permezz tal-promozzjoni ta' l-implimentazzjoni ta' l-aħjar prattiki għall-ġestjoni tal-kapaċità ta' l-ajruport. Ir-raba', dawk il-partijiet kollha li għandhom interess u li huma involuti fil-ġestjoni operattiva ta' l-ajruporti għandhom jirregolaw ir-rabtiet tagħhom f'qafas kollaborattiv għat-teħid tad-deċiżjonijiet li jtejjeb il-puntwalità tal-movimenti tat-traffiku. Il-puntwalità twassal għal użu aktar effiċjenti tas-sistema sħiħa tat-traffiku bl-ajru. Il-ħames, Sistemi Avvanzati ta' Gwida u Kontroll ta' Moviment fuq il-Wiċċ (A-SMGCS) jikkontribwixxu ħafna għall-għarfien attwali tal-piloti, speċjalment f'kundizzjonijiet ta' temp ħżiena. Fl-aħħarnett, prijorità biżżejjed li tingħata għall-iffinanzjar ta' proġetti inter-modali permezz tal-fondi TEN-T għandha ttejjeb l-użu effiċjenti ta' l-infrastruttura ta' l-aċċess għall-ajruport. It-tielet għażla ta' politika tippromwovi l-provvediment ta' infrastruttura ġdida skond liema ġew analizzati żewġ miżuri. Punti ta' riferiment u tferrix ta' tagħrif (linji ta' gwida) dwar il-politiki għall-protezzjoni ambjentali jistgħu inaqqsu l-ksir ir-ras ambjentali tat-trasport bl-ajru. Il-Bank Ewropew ta' l-Investiment jista' jibda jwettaq rwol aktar attiv fl-iffinanzjar ta' proġetti ta' l-ajruport permezz ta' l-inizjattiva JASPERS. Analiżi ta’ l-impatti Il-biċċa l-kbira tal-miżuri ppreżentaw impatti pożittivi f'termini ta' kapaċità u tnaqqis fid-dewmien. Kien hemm impatt pożittiv fuq is-sikurezza mill-qtugħ ta' biljetti kkombinati ta' l-ajru u l-ferrovija, l-aċċess bil-ferrovija sa' l-ajruport, il-Pjan ta' Implimentazzjoni dwar il-Konverġenza Lokali (LCIP), l-implimentazzjoni ta' riżultati ta' riċerka ivvalidati, l-introduzzjoni tat-Teħid ta' Deċiżjonijiet Kollaborattiv (CDM) u s-Sistemi Avvanzati ta' Gwida u Kontroll ta' Moviment fuq il-Wiċċ (A-SMGCS ) . Miżuri oħra kienu newtrali f'dak li għandu x'jaqsam mas-sikurezza. L-impatt li jvarja l-aktar (mill-pożittiv għan-negattiv) għandu x'jaqsam ma' l-impatt soċjali u ambjentali. Abbażi tad-dejta kwantitattiva limitata, jkun raġonevoli li wieħed jassumi li hemm bilanċ tajjeb bejn l-ispejjeż u l-benefiċċji mistennija. Il-biċċa l-kbira tal-miżuri mistennija jagħtu effetti bikrija (speċjalment l-impatti/benefiċċji pożittivi tagħhom). It-tqabbil ta' l-alternattivi L-analiżi tikkonferma l-ħtieġa li jinkiseb bilanċ xieraq bejn il-miżuri li kollha kemm huma jistgħu jiġu implimentati f'perijodu fi żmien qasir. Tlieta minn dawn il-miżuri jistgħu isiru mandatorji: filwaqt li metodoloġiji komuni ta' valutazzjoni tal-kapaċità huma proposti li jsiru mandatorji f'perijodu fi żmien qasir, is-Sistemi Avvanzati ta' Gwida u Kontroll ta' Moviment fuq il-Wiċċ jistgħu jiġu mandatorji fuq żmien mezzan filwaqt li t-teħid tad-deċiżjonijiet kollaborattiv f'perijodu fit-tul. In ġenerali, il-miżuri kollha proposti pprovdew impatti pożittivi. Il-miżuri għandhom jintużaw biex jipprovdu pjan ta' azzjoni effettiv li jitratta l-kapaċità ta' l-ajruport fi żmien stipulat. Sorveljanza u valutazzjoni L-analiżi li saret matul din il-valutazzjoni tikkonferma li soluzzjoni unika ma setgħetx issolvi l-problema tan-nuqqas tal-kapaċità ta' l-ajruporti fl-Ewropa. Aħjar minn hekk, għandha tinsab is-soluzzjoni permezz ta' adozzjoni ta' taħlita ta' miżuri, li xi wħud minnhom huma marbutin mill-qrib ma' xulxin. Il-Kummissjoni sejra tiżgura li l-pjan ta' azzjoni jiġi implimentat fiż-żmien stipulat u ser tibqa' tissorvelja l-evoluzzjoni tas-sitwazzjoni tal-kapaċità ta' l-ajruporti fl-Ewropa.